21/05/2010 | Administración LocalMunicipal
A Coruña
Servizo de Persoal
Publicación das bases para a provisión por libre designación de postos de traballo de secretarias/os de dirección, aprobadas polo tenente de alcalde delegado de Persoal, por delegación da Xunta de Goberno Local, de data 27 de abril de 2010

BASES ESPECÍFICAS PARA A PROVISIÓN POR LIBRE DESIGNACIÓN DE POSTOS DE TRABALLO DE SECRETARIAS/OS DE DIRECCIÓN PRIMEIRA Constitúe obxecto da presente convocatoria a provisión, polo sistema de libre designación de diversos postos de traballo do Excmo. Concello da Coruña, reservado a funcionarias/os de carreira dos grupos C1 e C2 da Escala de Administración Xeral do Concello da Coruña, e de conformidade co contido e características recollidos na vixente relación de postos de traballo: – Corporación: Concello da Coruña. – Denominación: secretaria/ou de direccion. – Número de postos a cubrir: 2. As direccións de área cuxas secretarías son obxectos da presente convocatoria relacionanse a continuación: – Dirección de Área de Promoción Económica e Vivenda. – Dirección da Asesoría Xurídica Municipal. Características do posto: a) O posto a cubrir atópase recollido na relación de postos de traballo deste Concello. b) O complemento de destino asignado a este posto é o correspondente a nivel 18. c) O sistema de provisión é o de libre designación. d) O complemento específico anual fixado para este posto é de 13.228,88 €. SEGUNDA Poderán concorrer á convocatoria os funcionarios de carreira do Concello da Coruña dos grupos C1 e C2 de clasificación, da Escala de Administración Xeral, de acordo co establecido no art.80 do Estatuto Básico do Empregado Público, o art.101 da Lei 7/1985, reguladora de bases do Réxime Local, o disposto na relación de postos de traballo do Excmo. Concello da Coruña e demais normas concordantes. TERCEIRA As instancias solicitando tomar parte no proceso selectivo dirixiranse ao Sr. alcalde e presentaranse no Rexistro Xeral do Concello debidamente cubertas, durante o prazo de quince días hábiles contados dende o seguinte ao da publicación do anuncio da convocatoria no Diario Oficial de Galicia. Poderán así mesmo remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. Á instancia acompañarase inescusablemente. – Fotocopia do D. N. I. – Un “currículum vitae”. AO devandito curriculum deberá acompañarse os documentos xustificativos dos méritos que se aleguen, mediante certificacións ou fotocopias compulsadas, pois non serán valorados aqueles que non queden debidamente acreditados, en todos os seus extremos, dentro do prazo de presentación de instancias. CUARTA A convocatoria será resolta pola Concellaría Delegada de Persoal, por delegación da Xunta de Goberno Local de data 13 de febreiro de 2009, ao tratarse dun posto que se prové polo sistema de libre designación. Así mesmo, a resolución motivarase con referencia ao cumprimento por parte do candidato elixido dos requisitos e especificacións contidos nesta convocatoria. QUINTA Esta convocatoria e a súa resolución publicaranse nos Boletíns Oficiais correspondentes, podendo ser declarada deserta se ningún dos candidatos alcanzase o nivel suficiente para o posto, a xuízo do órgano competente. SEXTA Contra a presente resolución, que esgota a vía administrativa, poderán os interesados interpoñer recurso de reposición ante a Xunta de Goberno Local no prazo dun mes, contado a partir do día seguinte ao da publicación do anuncio no Diario Oficial de Galicia, de conformidade co establecido na Lei 30/1992 do 26 de novembro de réxime xurídico das Administracións Públicas e Procedemento Administrativo Común, segundo a redacción dada pola Lei 4/1999 de 13 de xaneiro, ou recurso contencioso-administrativo ante o Xulgado Contencioso-Administrativo da Coruña, no prazo de dous meses dende a citada data. A Coruña, 27 de abril de 2010. A XUNTA DE GOBERNO LOCAL, P. D. O TENENTE DE ALCALDE DELEGADO DE PERSOAL Fdo. José Federico Nogueira Fernández